《舟次宁陵》
宋代·孙觌

万舸连樯夜鸣柝，舟师鼻鼾风雷恶。何人勃窣夜深行，微步凌波上船阁。

骎骎舐纸欲窥窗，稍稍开扃见门钥。櫜空甑倒无一锥，暗里不堪供摸索。

吠形时听犬吽呀，戒晓已闻鸡呃喔。人穷智□亦可怜，与汝徒行吾更怍。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。